Joy Doreen Biira

Joy Doreen Biira (an haife ta a ranar 5 ga watan Satumbar shekara ta 1986) 'yar jarida ce kuma mai ba da shawara kan sadarwa a kasar Uganda. Ta bayyana kanta a matsayin "mai jarida, mai dabarun sadarwa da kuma na'urar computer, mai gudanarwa akan muhawarai, mai magana, mai horar da kafofin watsa labarai, ita abun koyi ce, kuma mahaifiya".   Taken taken ta shine "Creatives Director" a Africa Speaks Limited, kamfani mai zaman kansa a Uganda, wanda aka iyakance ta hannun jari, wanda aka kafa a ranar 2 ga Oktoba 2006.

 Tarihi da ilimi 
An haifi Joy Doreen Biira a ranar 5 ga Satumbar shekarar 1986 ga John da Beatrice Baluku a garin Kasese na Yammacin Uganda, a Yankin Rwenzururu, a gindin tsaunuka na Rwenzori Mountain Range . 

Ta halarci makarantar firamare, daga nan sai ta koma Makarantar Sakandare ta 'yan mata ta Kyebambe, a birnin Fort Portal, inda ta kammala karatunta na O-Level. Don karatunta na A-Level, ta halarci Makarantar Sakandare ta Immaculate Heart a garin Rukungiri, inda ta sami Diploma na makarantar sakandare a shekara ta 2004. 

A watan Satumbar 2005, an shigar da Biira a Jami'ar Makerere, jami'ar gama gari mafi tsufa da kuma girma a Uganda, don neman digiri a Fasahar Bayanai, wanna fannin itace ta uku da ta fi so. Zaɓin farko da ta yi shi ne aikin jarida da sadarwa. A lokacin shekara ta farko a jami'a, ta yi aiki na cikakken lokaci, wanda ta haka take biyan kudin makaranta, tare da darussan maraice a jami'ar. Ta yi aiki a Branding Uganda Limited', a cikin Sashen Ayyuka. A wasu kwanakin kuma, ta kan shiga cikin aji na Mass Communication, inda zuciyarta take.

Ta kammala karatun digiri na farko a fannin Fasahar Bayanai daga Jami'ar Makerere a shekarar 2011. 

 Ayyuka 
Bayan shekara ta biyu a Kwalejin Kwamfuta da Kimiyya ta Bayanai a Jami'ar Makerere, Biira ta jinkirta makaranta a shekarar ta ƙarshe don samun kwarewa a Masana'antar kafofin watsa labarai. An horar da ita a matsayin mai zurfin bincike kan labaran da suka fi zurfi da ƙwarewar jarida ta hanyar masana a cikin shawarwarin kafofin watsa labarai, suna ba ta fa'ida ta gasa tare da 'yan jarida da aka horar da su. Ta fara ne a matsayin mai ba da gudummawa / mai zaman kansa, kuma daga baya aka yi amfani da ita a matsayin mai gabatar da shirye-shiryen safiyar mako a gidan talabijin na NBS tare da Shawn Kimuli, yana watsa shirye-shirye a hedkwatar cibiyar sadarwa a babban birnin Uganda, Kampala . Tsakanin watan Yulin 2008 har zuwa watan Disamba na shekara ta 2011, Biira ta kasance mai ba da labarai na farko da mai watsa shirye-shiryen talabijin a gidan talabijin na kasa (NBS Television), a Kampala, Uganda, a lokaci guda tana aiki a matsayin kwararren Social Media na shekaru uku na ƙarshe na zamanta a can.

A ranar 1 ga Satumba 2008, 91.3 Capital FM ta kira Biira, babbar Tashar rediyo ta Ingila a Uganda, don gwaji akan wani shirin rediyo. Bayan zagaye na farko na gwajin, aka dauke  ta a matsayin mai gabatar da shirye-shiryen rediyo na wasan kwaikwayo na safiyar karshen mako, "The Dream Breakfast show" . Ta dauki bakuncin tare da "Hakeem-The-Dream" kuma daga baya Shawn Kimuli . Ta fara fitowa a rediyo a ranar 6 ga Satumba 2008. Ta girma ta zama mai karɓar bakuncin 91.3 Capital FM's Sunday Drive, wani shirin kiɗa na infotainment wanda ya haɗa da tambayoyi, labarai da manyan tattaunawar kiɗa. Yayinda take a 91.3 Capital FM shirye-shiryenta sun zama mafi yawan sauraron shirye-shiryen karshen mako. Ta yi aiki a wannan rawar tsakanin Satumba 2008 da Disamba 2011, a lokaci guda tare da ayyukan talabijin a NBS Television .  

Biira ta shiga Standard Media Group a cikin Janairu 2012 a matsayin mai ba da labari, mai ba da rahoto, kuma mai gabatar da shirye-shirye tare da Gidan Talabijin na Kenya (KTN Kenya). Ta karbi, a bakuncin Business Today, wasan kwaikwayo na sa'o'i daya da ya gudana a kasashe 12 na nahiyar Afirka. Shirin ya karkasa al'amuran tattalin arziki ga masu kallon sa yayin da yake magana da masu hannu da shuni a kasuwanci, gano gibin kasuwancin da ke fadin kasar Kenya da Afirka da kuma neman mafita ga wadannan kalubale. Kasancewar kasar Kenya cibiyar tattalin arzikin Gabashin Afirka, manyan 'yan kasuwa, masana tattalin arziki, da manazarta sun samar wa kansu aiki na fitowa a cikin shirin harkokin kasuwanci a yau, wanda ake jiyarwa a ranakun mako da karfe biyu na rana agogon gabashin Afirka a tashar KTN. Ta yi aiki a wannan matsayi kusan shekaru shida har zuwa Oktoba 2017. Tsakanin 2013 da 2015, Biira ta samar da ayyuka da ya dauki nauyin wasan kwaikwayo na "Pan-African" wato "Africa Speaks", wanda babban makasudinsa shine haɓaka dangantakar tsakanin Afirka ta fuskar tattalin arziki, siyasa da zamantakewa.

A watan Janairun 2017 ta dauki wani karin a matsayin mai saukan baki a shirin muhalli na Eco@Africa, wanda ta shirya tare da Nneota Egbe na Najeriya na gidan talabijin na Channels. An zaɓe ta a matsayin Mai ba da rahoto na Gabashin Afirka na Deutsche Welle (DW) wanda ke ba da batutuwan muhalli da kuma mafita masu ban sha'awa daga Afirka da Turai, tana aiki a wannan matsayi har zuwa Oktoba 2017.

Ta bar KTN a watan Oktoba 2017. A cikin Janairu 2018, Ma'aikatar Ma'adinai ta Kenya ta dauki hayar Biira a matsayin mai ba da shawara aka dabarun sadarwa, ta yiki aiki na dasu tsawon shekara guda. A cikin Janairu 2019 ta koma Deutsche Welle a matsayin wakilin Afirka don watsa shirye-shiryensu na Kasuwancin Afirka, wanda ke Nairobi, Kenya. Har ila yau, ta ci gaba da yin magana da tuntuɓar sana'a a matsayinta na Daraktan Ƙirƙira na Afirka Speaks Limited, matsayin ta taka tun Janairu 2010.

 Abubuwan da Sha'awa 
Biira tana da matukar sha'awar yanayi da muhalli, kuma mai kishin muhalli ce. Ta halarci NBS Television Limited 'yan Uganda Miliyan 31, Bishiyoyi Miliyan 31, kamfen na dashen itatuwa a fadin kasar Uganda. Shugaban kasar Uganda Yoweri Kaguta Museveni ne ya kaddamar da kamfen din a ranar 8 ga Mayun 2010. Aikin wani bangare ne na hadin gwiwa don dakile illolin dumamar yanayi. Biira na gudanar da wani shafi mai suna Biira Foundation inda take yada ra'ayoyinta kan batutuwa daban-daban.

 Iyalai 
Joy Doreen Biira ta auri Newton Kung'u, tun daga shekarar 2016. Tare kuma suna da 'ya'ya maza biyu.

 Rigingimu 
A ranar 26 ga Nuwamba, 2016, sojojin gwamnati dauke da makamai da suka hada da Sojojin Uganda (UPDF) da na 'yan sandan Uganda (UPF), sun kai hari, kuma suka birkita, tare da kona fadar Sarkin Rwenzururu, wani Charles Wesley Mumbere. Adadin wadanda suka mutu ya kasance tsakanin 55 zuwa sama da 100, ya danganta da wanda ke ba da rahoto. Washegari, Biira, wacce ke garinsu na Kasese, domin bikin aurenta da ango (yanzu miji), Newton Kung’u, dan kasar Kenya, ‘yan sandan Uganda, sun kama ta, saboda ta yada hotuna da bidiyo na wutar bayan harin, a wasu shafukanta na sada zumunta. Bayan ta kwana a hannun ‘yan sanda, an ba ta takardar shaidar ‘yan sanda kuma ta koma Kenya tare da mijinta. An tuhume ta da laifin "Taimakawa ta'addanci", zargin da ya kai ga yanke hukuncin daurin shekaru bakwai a gidan yarin Uganda.

A ranar 23 ga watan Disamba na shekara ta 2016, an sace motar Biira, Mercedes-Benz E-220, sedan mai lambar rajista: KBY 831K, daga filin ajiye motoci na Standard Media Kenya, ma'aikacinta, inda mai shi ya ajiye motar. Kimanin mako guda bayan haka, an gano motar a yammacin birnin Kisumu na Kenya, kimanin kilomita 350 (mil 217). Wanda aka kama kuma aka tuhume shi da satar shi ne Aaron Obudho Ochieng, edita a gidan talabijin inda shi da Biira suka yi aiki. Neman kariyar editan ta farko shine cewa shi da mai motar sun hada kai don shirya satar motar. Watanni shida bayan haka, ya karkatar da waɗannan da'awar a kotu, ya nemi gafara ga mai motar a fili saboda cutarwa, kunci da wahala da ya haifar da kuma ƙarya ga kotu, kuma ya cimma matsaya sulhu a wajen kotu tare da mai motar, saboda alhakin da ya dauka dangane da maganganunsa. Ya kuma rasa aikinsa a matsayin Edita a KTN Television .  A watan Mayu na shekara ta 2018 an sake daure Aaron Obudho Ochieng saboda ya kasa biyan kuɗin da ya yi alkawarin biyan Joy Doreen Biira.

 Dubi kuma 

 Rikicin Kasese
 Winnie Kiiza
 George Lugalambi

 Bayanan da aka ambata 

Rukuni:Rayayyun mutane
Rukuni:Haihuwan 1986